《见农妇插田歌作》
明代·陈繗

尺布包头学野装，轻移莲步水还香。裙如蛱蝶随风舞，手效蜻还点水忙。

紧束晓烟青一把，细分春雨绿成行。山歌欲和声难调，恼杀摇鞭马上郎。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。